OSNUTEK predloga predpisa (naveden je podatek za konkreten primer GS krompirja)

Na podlagi petega odstavka 9. člena Zakona o omejevanju ali prepovedi pridelave gensko spremenjenih rastlin (Uradni list RS, št. …../15), izdaja Vlada Republike Slovenije

**U R E D B O**

**o prepovedi pridelave gensko spremenjenega [krompirja (*Solanum tuberosum* L.) linije EH92-527-1]**

1. člen

(1) S to uredbo se na celotnem območju Republike Slovenije prepove pridelava gensko spremenjenega [krompirja (*Solanum tuberosum* L.) linije EH92-527-1, s posebnim identifikatorjem proizvodov BPS-25271-9 (v nadaljnjem besedilu: GS-krompir EH92-527-1), imetnika BASF Plant Science], za katerega je pristojni organ [Švedske] na podlagi [Sklepa Komisije 2010/135/EU z dne 2. marca 2010 o dajanju krompirjevih proizvodov (*Solanum tuberosum* L. linije EH92-527-1) na trg, ki so bili gensko spremenjeni za povečanje vsebnosti amilopektinske komponente v škrobu, v skladu z Direktivo 2001/18/ES Evropskega parlamenta in Sveta (UL L št. 53 z dne 3.4.2010, str. 11)] odobril dajanje na trg za pridelavo [in uporabo v industriji].

(2) Prepoved iz prejšnjega odstavka ne velja, če se [GS-krompir EH92-527-1] prideluje [v rastlinjaku ali drugem zavarovanem prostoru za namen pridelave semenskega krompirja s tehniko hitrega razmnoževanja].

2. člen

V času veljavnosti te uredbe se glede [GS-krompirja EH92-527-1] šteje, da nima dovoljenja za dajanje na trg na območju Republike Slovenije za namen pridelave.

3. člen

Ta uredba začne veljati naslednji dan po objavi v Uradnem listu Republike Slovenije in velja do [30.3.2020 (datum izteka dovoljenja za dajanje GSO na trg)].